Քարոլին Ուելետ

**Քարոլին Ուելետ**  (, ), կանադացի նախկին հոկեյիստուհի, Concordia Stingers կանանց տափօղակով հոկեյի ներկայիս գլխավոր մարզիչ, Կանադայի տափօղակով հոկեյի կանանց ազգային հավաքականի, Կանադայի կանանց հոկեյի լիգայի և Canadiennes de Montreal- ի անդամ: Նրա բազմաթիվ նվաճումների թվում են 4 օլիմպիական ոսկե մեդալներ, 12 IIHF կանանց աշխարհի առաջնության մեդալներ (6 ոսկի, 6 արծաթ), 12 Չորս ազգերի գավաթի մեդալ (8 ոսկի, 4 արծաթ) և 4 Քլարկսոնի գավաթի առաջնություն։

NCAA-ի բոլոր ժամանակների լավագույն տասնյակում է ՝ վաստակելով 229 կարերային միավոր: Եղել է Triple Gold Club- ի անդամ՝ որպես երեք կանանցից մեկը, ով հաղթել է Քլարկսոնի գավաթը, օլիմպիական ոսկե մեդալը և IIHF կանանց աշխարհի առաջնության ոսկե մեդալը:

2018 թվականի սեպտեմբերի 25-ին ավարտել է կարիերան Կանադայի կանանց ազգային հավաքականում։ 2023 թվականին նա ընդունվել է և՛ IIHF Hall of Fame, և՛  Hockey Hall of Fame։

## Կարիերա
Ուելետը խաղացել է «Քվեբեկ» թիմում 1995 թվականի Կանադայի ձմեռային խաղերում և 1997 թվականին ոսկի է նվաճել Կանադայի մինչև 18 տարեկանների թիմում։ Երբ 1996 թվականի մայիսի 15-ին հիմնադրվեց Կանադայի մինչև 19 տարեկան կանանց հոկեյի թիմը,  թիմում առաջին խաղացողներից մեկն էր: Նրա թիմակիցներից էր ապագա օլիմպիական արագասահորդուհի Սինդի Կլասենը։ Գլխավոր մարզիչն էր Դանիել Սովաջոն։ Ուելետը ներկայացնում է «Քվեբեկ» թիմը 1998 թվականին Էսսոյի կանանց հոկեյի ազգային հավաքականում։ Նա դարձել է գոլի և երկու գոլային փոխանցման հեղինակ՝ բրոնզե մեդալի համար խաղում, և թիմը արժանացել է Մորին ՄաքՏիրի մրցանակին։ 2011 թվականի IIHF Ութ ազգերի մրցաշարի ժամանակ գոլային փոխանցում է կատարել բոլոր երեք գոլերում, երբ Կանադան շուրջօրյա խաղում 3–2 հաշվով հաղթել է Ֆինլանդիային։ 2011 թվականի Չորս Ազգերի Գավաթի ոսկե մեդալի խաղում դարձել է գոլի հեղինակ 4–3 հաշվով պարտության ժամանակ։ Մասնակցել է 3 օլիմպիական, 9 աշխարհի առաջնության և 9 չորս ազգերի գավաթի խաղերին։ Կանադայի հավաքականի հետ անցկացրած 157 միջազգային խաղերում հավաքել է 169 միավոր: 2012 թվականի IIHF կանանց աշխարհի առաջնությունում Ռուսաստանի դեմ խաղում երեք գոլային փոխանցում է կատարել՝ 14–1 հաշվով հաղթանակ տանելով։ 2012 թվականի IIHF կանանց աշխարհի առաջնության եզրափակիչ խաղում լրացուցիչ ժամանակում հեղինակել է հաղթական գոլը ԱՄՆ-ի դեմ խաղում։

### Ուսանողական սպորտաձևերի ազգային ասոցիացիա (NCAA)
Ուելետը ընդունվել է Մինեսոտայի համալսարան և հանդես է եկել Մինեսոտայի կանանց հոկեյի թիմում։  2004–05 մրցաշրջանում թիմի խփած գոլերի ավելի քան 60 տոկոսի հողինակ է եղել։ 

Եզրափակել է ուսանողական թիմի՝ պատմության բոլոր ժամանակների խաղացողների լավագույն եռյակը։ Ազգային հավաքականում իր նորամուտը նշել է  1999 թվականին և հաղթել է աշխարհի չորս առաջնություններում (1999, 2000, 2001 և 2004 թթ.): 

### Կանադայի կանանց հոկեյի լիգա (CWHL)
2000–01 Կանադայի կանանց հոկեյի լիգայի մրցաշարի ընթացքում հանդես է եկել «Մոնրեալ Վինգսթար» թիմում և զբաղեցրել երրորդ հորիզոնականը՝ վաստակելով 53 միավոր։  2008–09-ին տեղափոխվել է «Մոնրեալ Սթարս»։ Ճանաչվել է CWHL ամսվա լավագույն ռմբարկու նոյեմբերին և դեկտեմբերին։ Ստանալով երրորդ ոսկե մեդալը կանանց օլիմպիական մրցաշարում՝ դարձել է ամենաշատ ոսկե մեդալներ նվաճած հոկեյիստուհին։

2010–11-ին  68 միավորով հաղթել է Angela James Bowl գավաթը՝ որպես CWHL-ի առաջատար։ 2011 թվականին Clarkson Cup առաջնությունում երեք միավորով դարձել է լավագույն ռմբարկու (մեկ գոլ, երկու գոլային փոխանցում)։

## Մարզչական կարիերա
2007–2008 մրցաշրջանում եղել է Մինեսոտայի համալսարանի հոկեյի՝ կանանց թիմի մարզչի օգնականը։ Հոկեյ Կանադայի հետ ստանձնել է մարզիչի օգնականի պաշտոնը կանանց՝ մինչև 18 տարեկանների ազգային հավաքականի և ԱՄՆ-ի դեմ երեք խաղերում(2008)։ Միացել է Concordia Stingers կանանց տափօղակով հոկեյի ծրագրի մարզչական շտաբին 2012 թվականի աշնանը։

## Կենսագրություն
Ավարտել է Մինեսոտայի համալսարանի «Քրեագիտություն» բաժինը 2005 թվականին, 2000 թվականին ավարտել է Քվեբեկի Ազգային ոստիկանական ակադեմիան: Հանդես է եկել Քվեբեկի կազմում 1997 թվականին Կանադայի ամառային խաղերում: Քերոլինը  ներգրավված է եղել Քվեբեկի կրծքագեղձի քաղցկեղի բարեգործական հիմնադրման աշխատանքներում։  

Ամուսնացել է ամերիկացի հոկեյիստուհի և Օլիմպիական խաղերի արծաթե մեդալակիր Ջուլի Չուի հետ։ Առաջին երեխան ծնվել է 2017թվականի նոյեմբերին, 2-րդը՝ 2021 թվականին։

## Կարիերայի վիճակագրություն
### Մրցաշրջան և փլեյ-օֆֆ

### Ազգային հավաքական

## Պարգևներ և նվաճումներ
### Կանադայի հավաքական

* Փետրվարի 7, 2005. Կարոլին Ուելետը դարձավ Մինեսոտա Դուլութի երրորդ խաղացողը, ով երկու սեզոն անընդմեջ ճանաչվեց Patty Kazmaier Top-10-ի եզրափակիչ։[1]2019 Կանադայի կանանց հոկեյի բեկումնային մրցանակ
* «Իզոբել Գաթորն-Հարդ» մրցանակ, 2013 թ․

### Կանադայի կանանց հոկեյի լիգա (CWHL)
* Clarkson Cup լավագույն հարձակվող, 2009 թ
* Clarkson Cup լավագույն ռմբարկու, 2009 թ
* CWHL ամենաարժեքավոր խաղացող, 2008–09/2010–11
* CWHL աստղերի թիմ, 2008–09
* «Անջելա Ջեյմս Բոուլ», 2010–11

### Ուսանողական սպորտաձևերի ազգային ասոցիացիա (NCAA)
* 2003 NCAA I դիվիզիոնի կանանց տափօղակով հոկեյի մրցաշարի ամենաարժեքավոր խաղացող
* NCAA-ի առաջատար, 2003–04 մրցաշրջան
* NCAA-ի առաջատար, 2003–04 մրցաշրջան
* Փետրվարի 7, 2005. դարձավ Մինեսոտա Դուլութի երրորդ խաղացողը, ով երկու մրցաշրջան անընդմեջ ճանաչվեց Patty Kazmaier Top-10-ի ֆինալիստ
* 2005 թվականի մարտի 23. Քերոլայն Ուելետը պարգևատրվում է USCHO.com Sportsmanship մրցանակով և երկրորդ թիմի ընտրությամբ։
* 2005 թվականի մարտի 28. Քերոլայն Ուելետը երկրորդ անգամ անընդմեջ ճանաչվում է CCM All-America First Team ընտրանի:

## Ազգային պարգևներ
* Ստացել է Կանադայի Ազգային Շքանշան բարձրագույն տիտղոսը
* 2023 թվականին ընդգրկվել է IIHF Փառքի սրահում

## Ծանոթագրություններ

Կատեգորիա:Կանադացի հոկեյիստուհիներ